Tunevannet er et populært badested om sommeren; sandstrender finnes flere steder. Badeanlegg tilrettelagt for funksjonshemmede er lokalisert ved Prestegårdstangen, vis-à-vis fylkesvei 118 og Tune kirke. Flytebrygge med stupetårn finnes også. Både Sarpsborg Roklubb, og Sarpsborg og omegn jeger- og fiskerforening (SOJFF) har sine anlegg ved innsjøen. Lekeapparater for barn, grillanlegg og fotballbane finnes i Landeparken på nordsiden av parkeringsplassen ved Prestegårdstangen.